ALUO na 41. SKS: Ko znanost postane otipljiva
2025-11-25 15:00 - 16:00 (Europe/Ljubljana) | Gospodarsko razstavišče, Dunajska cesta 18, Ljubljana, 1000, Slovenia
25. novembra 2025 ob 15.00 na Gospodarskem razstavišču v sklopu 41. Slovenskega knjižnega sejma predstavljamo znanstveno monografijo Ilustriranje nevidnega: oblikovanje za vključujočo družbo.
Pridružite se nam na Pisateljskem odru 41. SKS, na moderirani diskusiji avtorjev tekstov, z vključitvijo slepih in slabovidnih, tiflopedagogov in ilustratorjev ter z aktivnim prikazom in možnim testiranjem taktilnih znanstvenih ilustracij v 3D-tisku.

Moderator: Patrik Komljenović
Sodelujoči: Aleš Sedmak, Petra Černe Oven, Tim Prezelj, Mateja Maljevac, Tomaž Wraber, Zoja Čepin, Leon Rojk, Ana Turičnik …

Razstava ALUO na FF | VIDEO PROJEKCIJA
2025-11-26 18:00 - 21:00 | Filozofska fakulteta (UL FF), Aškerčeva 2, Ljubljana, 1000, Slovenia
Novembra smo. II.
Sreda, 26. 11., od 18.00 do 21.00
UL FF, Aškerčeva 2, pritličje, predavalnica 15
Razstava ALUO na FF | VIDEO PROJEKCIJA
Video dela študentk in študentov smeri Video, animacija in novi mediji, Ilustracija in Fotografija z Razstave ALUO na FF.

Pogovor ob razstavi DE GUSTIBUS ET COLORIBUS NON EST DISPUTANDUM
2025-11-27 12:00 - 13:00
Oddelek za slikarstvo UL ALUO vabi na pogovor z avtorji razstave DE GUSTIBUS ET COLORIBUS NON EST DISPUTANDUM v Galeriji Equrna, ki ga bosta vodila prof. mmag. Ksenija Čerče in doc. mag. Mitja Ficko. Dogodek bo potekal v četrtek, 27. novembra 2025, ob 12.00, v prostorih galerije na Gregorčičevi 3a v Ljubljani.
Avtorji razstave: Jurij Kalan, Vladimir Leben, Miha Majes
Kurator razstave: Arne Brejc

Dobrodelni koncert Srčna UL 2025
2025-12-04 19:30 - 21:00 | UL AG, Kongresni trg 1, 1000 Ljubljana, Slovenia
Univerza v Ljubljani vabi na dobrodelni koncert Srčna UL, ki bo potekal v četrtek, 4. decembra 2025, ob 19.30, v dvorani Julija Betetta na Akademiji za glasbo (UL AG).

Kako lahko pomagate?
Vstopnico si zagotovite s posredovanjem potrdila o nakazilu v višini 30 EUR ali več na e-naslov srcnaul@uni-lj.si (sprejemamo posnetke zaslona SMS donacij ali potrdila o plačilu).
Promocijski paketi vstopnic:

Študentska vstopnica: 10 €
1 vstopnica: 30 €
2 vstopnici: 50 €
3 vstopnice: 70 €
4 vstopnice: 90 €

PREDAVANJA FF NA ALUO | Gregor Pompe: John Cage in Pierre Boulez – enakost različnega
2025-12-08 08:30 - 10:00 | EC, Velika predavalnica, Erjavčeva 23, Ljubljana, 1000, Slovenia
Novembra smo. II. tudi po novembru | PREDAVANJA FF NA ALUO:

Ponedeljek, 8. 12., ob 8.30
UL ALUO, Erjavčeva 23, velika predavalnica
Prof. dr. Gregor Pompe: John Cage in Pierre Boulez – enakost različnega

Četrtek, 5. 3. 2026, ob 14.00
UL ALUO, Dolenjska 83, predavalnica 112
Doc. dr. Jan Ciglenečki: Svetost prostora: grafiti egipčanskih puščavnikov kot orodje sakralizacije

Četrtek, 9. 4. 2026, ob 14.00
UL ALUO, Dolenjska 83, predavalnica 112
Dr. Timotej Prosenc: Premene v moderni filozofiji prostora

Teden Univerze 2025
2025-12-08 14:00 - 2025-12-12 20:00 | Rektorat Univerze v Ljubljani, Kongresni trg 12, Ljubljana, 1000, Slovenia
Na Univerzi v Ljubljani (UL) bo med 8. in 12. decembrom 2025 potekal Teden Univerze – teden slavnostnih dogodkov, ki jih UL že tradicionalno prireja ob obletnici delovanja najstarejše uveljavljene slovenske univerze.
Ob 106. obletnici delovanja bodo na UL podelili priznanja za najodličnejše raziskovalne dosežke, častne nazive, plakete in nagrade tistim, zaradi katerih je Univerza v Ljubljani vsako leto boljša univerza.
Več na: Teden Univerze 2025 | Univerza v Ljubljani

Predstavitev monografije Ksenije Čerče Who’s Afraid of Pink Colour? / Kdo se boji roza barve?
2025-12-11 16:30 - 18:00 | UGM, Strossmayerjeva ulica 6, Maribor, 2000, Slovenia
Umetnostna galerija Maribor (UGM) in Akademija za likovno umetnost in oblikovanje (UL ALUO) vabita na predstavitev monografije Ksenije Čerče z naslovom Who’s Afraid of Pink Colour? / Kdo se boji roza barve?, ki se bo odvila v četrtek, 11. decembra 2025, ob 16.30, v UGM, Strossmayerjeva ulica 6, Maribor.
Knjiga bo predstavljena v pogovoru z umetnico, ki ga bo vodila dr. Nataša Smolič.

Predavanje | Karl Stocker: Digital Bodies, Virtual Identities: Artists as Agents of Posthuman Communication
2025-12-11 18:15 - 19:00 | DC, Dolenjska cesta 83, Ljubljana, Slovenija
Na povabilo Akademije za likovno umetnost in oblikovanje (UL ALUO) v sklopu Interdisciplinarnega doktorskega študijskega programa Umetnost v Ljubljano prihaja prof. dr. Karl Stocker, vodja doktorskega programa Medijske umetnosti/Digitalni mediji na Državni akademiji za umetnost v Tbilisiju, Gruziji, in dolgoletni profesor na Univerzi za uporabne znanosti / FH JOANNEUM v Gradcu, Avstriji.
V četrtek, 11. decembra 2025, ob 18.15, bo v predavalnici 214 na UL ALUO, Dolenjska 83, potekalo javno predavanje dr. Stockerja z naslovom Digital Bodies, Virtual Identities: Artists as Agents of Posthuman Communication, o namenu, pomenu in ciljih doktorskega študija umetnosti skozi njegove izkušnje.

Odprtje razstave Vnovič in zopet in znova
2025-12-11 19:00 - 20:00 | MGBS, Slovenska cesta 35, Ljubljana, 1000, Slovenia
Akademija za likovno umetnost in oblikovanje (UL ALUO) in Mala galerija Banke Slovenije (MGBS) vabita na odprtje razstave študentk in študentov smeri Grafika in Slikarstvo z naslovom Vnovič in zopet in znova, ki bo v četrtek, 11. decembra 2025, ob 19.00, v MGBS, Slovenska cesta 35, Ljubljana.

Zadnji dan podaljšanja Razstave ALUO na FF
2025-12-12 06:00 - 22:00 | Filozofska fakulteta (UL FF), Aškerčeva 2, Ljubljana, 1000, Slovenia
Od srede, 12. 11., DO PETKA, 12. 12.
UL FF, Aškerčeva 2, vsa nadstropja (stopnišče, hodniki in drugi prostori)
RAZSTAVA ALUO NA FF (II.)
Na razstavi se s svojimi deli predstavljajo študentke in študenti vseh smeri študija na UL ALUO: Fotografije, Grafike, Grafičnega oblikovanja, Ilustracije, Industrijskega oblikovanja, Interaktivnega oblikovanja, Kiparstva, Konserviranja in restavriranja likovnih del, Slikarstva, Unikatnega oblikovanja / Oblikovanja stekla in keramike ter Videa, animacije in novih medijev. VEČ O RAZSTAVI

Predstavitev knjige dr. Karla Stockerja: Lessons On Change
2025-12-12 18:00 - 19:30 | Center Rog, Trubarjeva 72, Ljubljana, 1000, Slovenia
Na povabilo Akademije za likovno umetnost in oblikovanje (UL ALUO) v sklopu Interdisciplinarnega doktorskega študijskega programa Umetnost v Ljubljano prihaja prof. dr. Karl Stocker, vodja doktorskega programa Medijske umetnosti/Digitalni mediji na Državni akademiji za umetnost v Tbilisiju, Gruziji, in dolgoletni profesor na Univerzi za uporabne znanosti / FH JOANNEUM v Gradcu, Avstriji.
V petek, 12. decembra 2025, ob 18.00, bo v Univerzitetni sobi Centra Rog na Trubarjevi 72 potekala javna predstavitev njegove najnovejše knjige z naslovom Lessons On Change. Pogovor bo vodila Eva Popit.

Vnovič in zopet in znova | Javno vodstvo in delavnica japonskega lesoreza
2025-12-18 16:00 - 17:00 | MGBS, Slovenska cesta 35, Ljubljana, 1000, Slovenia
Akademija za likovno umetnost in oblikovanje (UL ALUO) in Mala galerija Banke Slovenije (MGBS) v sklopu razstave študentk in študentov smeri Grafika in Slikarstvo z naslovom Vnovič in zopet in znova na javno vodstvo in delavnico japonskega lesoreza, ki bo v četrtek, 18. decembra 2025, ob 16.00, v MGBS, Slovenska cesta 35, Ljubljana.
Vstopnine ni, predhodne prijave niso potrebne.

Odprtje razstave Biodesign Challenge
2026-01-15 19:00 - 20:00 | MGBS, Slovenska cesta 35, Ljubljana, 1000, Slovenia
Akademija za likovno umetnost in oblikovanje (UL ALUO) in Mala galerija Banke Slovenije (MGBS) vabita na odprtje razstave študentk in študentov smeri Industrijsko oblikovanje z naslovom Biodesign Challenge, ki bo v četrtek, 15. januarja 2026, ob 19.00, v MGBS, Slovenska cesta 35, Ljubljana.

ALUO na Festivalu slovenskih univerz UNI-SI
2026-01-16 09:00 - 18:00, 2026-01-17 09:00 - 18:00 | Gospodarsko razstavišče, Dunajska cesta 18, Ljubljana, 1000, Slovenia
Ne zamudite prvega festivala slovenskih univerz UNI-SI, ki bo potekal 16. in 17. januarja 2026 na Gospodarskem razstavišču v Ljubljani, oba dni od 9.00 do 18.00. Sodeluje tudi UL ALUO!
Več informacij najdete na spletni strani UL in spletni strani festivala slovenskih univerz UNI-SI. Aktualne novice lahko spremljate tudi na družbenih omrežjih festivala: Instagram, TikTok in Facebook.

ALUO semestrska razstava 2025/26
2026-01-17 10:00 - 18:00 | UL ALUO, Erjavčeva 23, Erjavčeva cesta 23, Ljubljana, 1000, Slovenia
Akademija za likovno umetnost in oblikovanje (UL ALUO) vas vljudno vabi k ogledu razstave študentskih del, nastalih v zimskem semestru 2025/26!
KDAJ? Za javnost bo razstava odprta v soboto, 17. januarja 2026, od 10.00 do 18.00.
KJE? Na vseh treh lokacijah UL ALUO:

FOTOGRAFIJA / GRAFIČNO OBLIKOVANJE / ILUSTRACIJA / INDUSTRIJSKO OBLIKOVANJE / UNIKATNO OBLIKOVANJE:
Dolenjska 83
GRAFIKA / KIPARSTVO / SLIKARSTVO:
Erjavčeva 23
KONSERVIRANJE IN RESTAVRIRANJE LIKOVNIH DEL / VIDEO, ANIMACIJA IN NOVI MEDIJI:
Tobačna 5

Odprtje razstave Čigavo telo je moje telo?
2026-01-28 18:00 - 20:00 | Galerija Škuc, Stari trg 21, Ljubljana, 1000, Slovenia
Akademija za likovno umetnost in oblikovanje (UL ALUO) in Galerija Škuc vabita na razstavo študentk in študentov smeri Fotografija in Kiparstvo UL ALUO z naslovom Čigavo telo je moje telo?
Odprtje bo v sredo, 28. januarja 2025, v prostorih galerije na Starem trgu 21. Začelo se bo ob 18.00 z ogledom razstave, ob 19.00 pa nadaljevalo s performativnim programom. Vljudno vabljene_i!

Podelitev diplomskih listin, priznanj in nagrad UL ALUO za študijsko leto 2024/25
2026-01-30 10:00 - 16:00 | Rektorat Univerze v Ljubljani, Kongresni trg 12, Ljubljana, 1000, Slovenia
Slavnostna podelitev diplomskih listin dodiplomskega in podiplomskega študija ter priznanj, nagrad in Prešernovih nagrad Akademije za likovno umetnost in oblikovanje (UL ALUO) za študijsko leto 2024/25 se bo odvila v petek, 30. januarja 2026, v Zbornični dvorani Univerze v Ljubljani, Kongresni trg 12 (vhod z Vegove ulice), v štirih terminih:

ob 10.00 podelitev diplomskih listin 1. stopnje (oddelki KIP, KRLD in SLIK);
ob 11.30 podelitev diplomskih listin 1. stopnje (oddelka IUO in OVK);
ob 13.30 podelitev magistrskih listin 2. stopnje (vsi oddelki);
ob 15.00 podelitev priznanj, nagrad in Prešernovih nagrad UL ALUO.

Odprtje razstave otroških slik Ajkčeve nove zgodbe 2025/26
2026-02-03 18:30 - 19:30 | Atrij ZRC SAZU, Novi trg 2, Ljubljana, 1000, Slovenia
Akademija za likovno umetnost in oblikovanje (UL ALUO) vabi na razstavo otroških slik, nastalih na Ajkčevih delavnicah v letih 2025 in 2026, z naslovom Ajkčeve nove zgodbe: Ajkec in razpoka do baroka. Odprtje bo v torek, 3. februarja 2026, ob 18.30, v Atriju ZRC SAZU, Novi trg 2, Ljubljana.
Razstava bo na ogled do 13. februarja in je tudi del Konservatorsko-restavratorske transverzale.

Informativni dnevi UL ALUO 2026 - 1. stopnja
2026-02-13 10:00 - 16:30, 2026-02-14 10:00 - 11:30
URNIK INFORMATIVNIH DNEVOV (velja za vse lokacije):

PETEK, 13. 2.:
10.00–11.30 Uvodna predstavitev UL ALUO, ki ji sledijo predstavitve po posameznih študijskih smereh, voden ogled semestrske razstave, ogled knjižnice in drugih prostorov akademije.
15.00–16.30 Uvodna predstavitev UL ALUO, ki ji sledijo predstavitve po posameznih študijskih smereh, voden ogled semestrske razstave, ogled knjižnice in drugih prostorov akademije.
SOBOTA, 14. 2.:
10.00–11.30 Uvodna predstavitev UL ALUO, ki ji sledijo predstavitve po posameznih študijskih smereh, voden ogled semestrske razstave, ogled knjižnice in drugih prostorov akademije.

PROSTORI, v katerih bodo potekale uvodne predstavitve:
– Dolenjska 83 (INDUSTRIJSKO IN UNIKATNO OBLIKOVANJE): 2. nadstropje, predavalnica 214;
– Dolenjska 83 (OBLIKOVANJE VIZUALNIH KOMUNIKACIJ): 1. nadstropje, predavalnica 112;
– Erjavčeva 23 (SLIKARSTVO & KIPARSTVO): 3. nadstropje, Velika predavalnica;
– Tobačna 5 (KRLD & VANM): visoko pritličje, atelje 3.

Odprtje razstave Paul Nurse: Kaj je življenje? v Galeriji Peti štuk
2026-02-18 18:00 - 19:00 | Filozofska fakulteta (UL FF), Aškerčeva 2, Ljubljana, 1000, Slovenia
Razstava podiplomskih študentk in študentov smeri Ilustracija UL ALUO z naslovom Paul Nurse: Kaj je življenje?, ki je v letu 2025 gostovala v Galeriji UL in na IEDC – Poslovni šoli Bled, se tokrat seli še v Galerijo Peti štuk na Filozofski fakulteti (UL FF). Vsebina razstave, posvečena življenju in delu Nobelovega nagrajenca sira Paula Nursa, je nastala v okviru študijskega programa lustracije v zimskem semestru akademskega leta 2024/25.
Odprtje bo v sredo, 18. februarja 2026, ob 18.00, v 5. nadstropju UL FF, Aškerčeva 2. Vljudno vabljene_i!

Zadnji dan za vpis v ALUO tečaje 2026
2026-02-20
Akademija za likovno umetnost in oblikovanje (UL ALUO) vabi k vpisu na raznolike tečaje, kjer boste razvijali svoje ustvarjalne spretnosti pod vodstvom priznanih mentorjev.
Tečaji združujejo strokovnost, praktično delo in dostopnost za vse, ki vas zanimata umetnost in oblikovanje.
Potekajo v obdobju od marca do konca maja ter zajemajo 10 srečanj po 4 šolske ure. Cena posameznega tečaja je 390 EUR z DDV.
Ponujamo 8 različnih tečajev:

Tečaj unikatnega oblikovanja
Tečaj risanja in slikanja – restavratorstvo
Tečaj fotografije
Tečaj industrijskega oblikovanja
Tečaj kiparstva
Tečaj oblikovanja vizualnih komunikacij
Tečaj risanja in slikanja – oblikovanje
Tečaj risanja – slikarstvo

Vpis poteka do zapolnitve prostih mest oz. najpozneje do 20. 2. 2026, izključno preko spletnega obrazca na povezavi: https://forms.office.com/e/5ccxe1EVkY
Več informacij najdete na tej spletni strani, v zavihku ALUO tečaji.

Taktike&praksa #17: Postajanje podoba | Delavnica na ALUO 1/3
2026-02-25 16:00 - 19:00 | UL ALUO, Video, animacija in novi mediji, Tobačna 5, Ljubljana, 1000, Slovenia
17. edicija Aksiomine serije Taktike&praksa: Postajanje podoba, ki bo v sodelovanju s Kinom Šiška in z Akademijo za likovno umetnost in oblikovanje (UL ALUO) potekala od februarja do junija 2026, se posveča nedavni transformaciji digitalnih podob, ki so se iz reprezentacijskih površin oblikovale v operativna okolja.
Vse tri delavnice v sklopu letošnjega programa bodo potekale na UL ALUO, Tobačna 5.

DELAVNICA 1/3

Nina Davies: Generirane koreografije
Sreda, 25. februar 2026, 16.00–19.00
UL ALUO, Video, animacija in novi mediji, Tobačna 5, Ljubljana
Udeležba na VSEH dogodkih je brezplačna, potrebna pa je prijava: https://pretix.eu/aksioma/becomingimage/

ŠE NI NEDOKONČANO, pogovor ob izidu monografije Ksenije Čerče z dr. Tomom Staničem
2026-02-25 17:00 - 18:00 | Galerija Equrna, Gregorčičeva 3, Ljubljana, 1000, Slovenia
Galerija Equrna in Akademija za likovno umetnost in oblikovanje (UL ALUO) vabita na ŠE NI NEDOKONČANO, pogovor ob izidu monografije Ksenije Čerče Who’s Afraid of Pink Colour? / Kdo se boji roza barve? z dr. Tomom Staničem, ki se bo odvil v sredo, 25. februarja 2026, ob 17.00, v Galeriji Equrna, Gregorčičeva 3, Ljubljana.

Predavanja FF na ALUO: Jan Ciglenečki
2026-03-05 14:00 - 15:30 | DC, predavalnica 112, Dolenjska cesta 83, Ljubljana, 1000, Slovenia
Akademija za likovno umetnost in oblikovanje (UL ALUO) in Filozofska fakulteta (UL FF) vabita na Predavanja FF na ALUO, dodatne dogodke skupnega bienalnega projekta NOVEMBRA SMO. II., ki se odvijajo po novembru.
V četrtek, 5. marca 2026, ob 14.00, bo v predavalnici 112 na UL ALUO, Dolenjska 83, potekalo predavanje doc. dr. Jana Ciglenečkega (Oddelek za filozofijo UL FF) z naslovom Svetost prostora: grafiti egipčanskih puščavnikov kot orodje sakralizacije.

Javno preizkusno predavanje Julija Borštnika
2026-03-10 12:30 - 13:30 | EC, Mala predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) vabi na javno preizkusno predavanje Julija Borštnika, akad. kipar, v postopku prve izvolitve v naziv docent za področje kiparstvo,
z naslovom
Sile skozi čas,
ki bo v torek, 10. marca 2026, ob 12.30,
na UL ALUO, Erjavčeva 23, v mali predavalnici.

Zadnji dan razstave Paul Nurse: Kaj je življenje? v Galeriji Peti štuk
2026-03-12 | Filozofska fakulteta (UL FF), Aškerčeva 2, Ljubljana, 1000, Slovenia
Razstava podiplomskih študentk in študentov smeri Ilustracija UL ALUO z naslovom Paul Nurse: Kaj je življenje?, ki je v letu 2025 gostovala v Galeriji UL in na IEDC – Poslovni šoli Bled, je tokrat na ogled še v Galeriji Peti štuk na Filozofski fakulteti (UL FF), do 12. marca 2026.

Smer B: Načrtujmo skupaj: informacijsko-izobraževalni sejem
2026-03-14 20:00 - 23:00, 2026-03-15 20:00 - 23:00 | Stara mestna elektrarna, Slomškova 18, Ljubljana, 1000, Slovenia
Bunker, Akademija za gledališče, radio, film in televizijo (UL AGRFT) in Akademija za likovno umetnost in oblikovanje (UL ALUO) vabimo na dogodek Smer B: Načrtujmo skupaj: informacijsko-izobraževalni sejem, ki se bo odvil 14. in 15. marca 2026, oba dni ob 20.00, v Stari mestni elektrarni, Slomškova 18, Ljubljana.
Rezervacije vstopnic in informacije: info@bunker.si
Vstopnice: 1 €
